Маруан Феллайни

Маруан Феллайни-Баккиуи (, 1987 оны арваннэгдүгээр сарын 22-нд Эттербек хотод төрсөн) — Бельгийн хөлбөмбөгчин бөгөөд Манчестер Юнайтед болон Бельгийн шигшээд тоглодог.
Замнал
Феллайни Андерлехт, Монсод, Шарлеруа болон Стандард Льеж багуудын өсвөрийн эгнээнд 12 жил уйгагүй бэлтгэгдсэн. 2008 онд зуны наймаагаар английн Эвертонд очихоос өмнө Стандард Льежид 82 тоглож, 11 бөмбөг оруулсан. Феллайниг 15 сая фунтээр таван жил гэрээ байгуулжээ. Есдүгээр сарын 14-нд Сток Сититэй анхны тоглолтоо, аравдугаар сарын 5-нд Ньюкаслын хаалганд анхны бөмбөгөө оруулсан Феллайни 35 тоглолтонд 9 бөмбөг оруулсан амжилтаар Эвертонд шилдэг залуу тоглогчоор мандав. Дахин гялалзаж мэдэх түүнийг 2010 оны хоёрдугаар сарын 6-нд Мерсисайдийн дербид Сотириос Кириакос бэртээснээс улирал замхарчээ. 2011 оны арваннэгдүгээр сарын 17-нд Феллайнитай Эвертон гэрээгээ таван жилээр сунгасан. 2013 оны есдүгээр сарын 3, солилцооны цонх хаагдах мөчид нуруу-ур чадвар өндөр, тэсрэлттэй Маруаны төлөө Манчестер Юнайтед 27,5 сая фунт төлжээ. 11 хоног болоод Кристал Пэластай эхний тоглолтоо хийсэн.

Шигшээ
Бельгийн шигшээ 2007 оны гуравдугаар сарын 24-нд Португальтай тоглоход Феллайни анхны бөмбөгөө оруулж байлаа. 2008 оны олимпын наадамд IV байрт шалгарсан амжилттай.

Амжилт
Стандард Льеж
Бельгийн аварга (1): 2007–08

Эвертон
Английн цомын аман хүзүү: 2008–09

Хувийн
Бельгийн лигийн шилдэг Африк тоглогч (1): 2008
Эвертоны шилдэг залуу тоглогч (1): 2008–09
Премьер лигийн сарын шилдэг тоглогч (1): 2012 оны 11 сар

Эшлэл

 Холбоос 

Профайл
Профайл - Бельги
Маруан Феллайни - Эвертон

Ангилал:1987 онд төрсөн
Ангилал:Бельгийн хөлбөмбөгчин
Ангилал:Бельгийн шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Манчестер Юнайтед багийн тоглогч
Ангилал:Стандард Льеж багийн тоглогч
Ангилал:Эвертон багийн тоглогч
Ангилал:Премьер лигийн тоглогч
Ангилал:2008 оны зуны олимпод оролцогч
Ангилал:Бельгичүүд